wannaphong/clean_thaiwikipedia huggingface dataset:
# วิทยาศาสตร์ธรรมชาติ
วิทยาศาสตร์ธรรมชาติ (อังกฤษ: natural science) หมายถึงกลุ่มของสาขาวิชาทางวิทยาศาสตร์ที่ศึกษาเกี่ยวกับปรากฏการณ์ทางธรรมชาติ  อย่างไรก็ตามการจัดให้สาขาใดสาขาหนึ่งอยู่ในวิทยาศาสตร์ธรรมชาตินั้น ขึ้นอยู่กับทั้งข้อตกลงในอดีตและความหมายสาขาในปัจจุบัน

ตามธรรมเนียมดั้งเดิม ความหมายของวิทยาศาสตร์ธรรมชาติ คือสาขาที่ศึกษาเกี่ยวกับโลกและสรรพสิ่งรอบๆ ตัว (ที่เรียกว่าธรรมชาติ) ในมุมมองทางกายภาพ  วิทยาศาสตร์ธรรมชาติเป็นพื้นฐานให้กับวิทยาศาสตร์ประยุกต์ เมื่อพิจารณารวมกันแล้ววิทยาศาสตร์ธรรมชาติและวิทยาศาสตร์ประยุกต์แตกต่างจากทั้งสังคมศาสตร์ และมนุษยศาสตร์ เทววิทยา หรือศิลปะ  ส่วนวิชาคณิตศาสตร์นั้นไม่ถูกจัดให้เป็นวิทยาศาสตร์ธรรมชาติ แต่ได้สร้างเครื่องมือและแนวทางที่ใช้ในวิทยาศาสตร์ธรรมชาติ  วิทยาศาสตร์ธรรมชาติมีเป้าหมายเพื่ออธิบายการทำงานของโลกด้วยกระบวนการธรรมชาติ แทนที่จะใช้คำอธิบายที่มีรากฐานมาจากสิ่งศักดิ์สิทธิ์   คำว่าวิทยาศาสตร์ธรรมชาติยังถูกใช้เพื่อแยกแยะ "วิทยาศาสตร์" ที่เป็นสาขาวิชาที่ทำการศึกษาด้วยระเบียบวิธีทางวิทยาศาสตร์ ออกจากปรัชญาธรรมชาติ

ควบคู่ไปกับการความหมายแบบดั้งเดิม ปัจจุบันคำว่า "วิทยาศาสตร์ธรรมชาติ" ถูกใช้ในความหมายใกล้เคียงกับความหมายตามรูปศัพท์มากขึ้น  ในความหมายนี้ "วิทยาศาสตร์ธรรมชาติ" จะถูกใช้แทนคำว่าวิทยาศาสตร์ชีวภาพซึ่งสนใจกระบวนการทางชีวภาพ ในลักษณะที่แตกต่างจากวิทยาศาสตร์กายภาพที่พิจารณากฎเกณฑ์พื้นฐานของธรรมชาติทางฟิสิกส์และเคมี

 วิทยาศาสตร์ธรรมชาติ
 ดาราศาสตร์
 ชีววิทยา
 เคมี
 วิทยาศาสตร์โลก (Earth science)
 นิเวศวิทยา
 ธรณีวิทยา
 ฟิสิกส์
# NLP
NLP อาจหมายถึง
 การประมวลภาษาธรรมชาติ (natural language processing) หนึ่งในเป้าหมายของปัญญาประดิษฐ์
 Neuro-linguistic programming เป็นวิธีการอันเป็นวิทยาศาสตร์เทียมเพื่อการสื่อสาร การพัฒนาตน และจิตบำบัด
# H2
H2 สามารถหมายถึง:

 ก๊าซไฮโดรเจน (H2)
 เอช2 รีเซพเตอร์แอนตาโกนิสต์ ยาที่ใช้ระงับการทำงานของฮีสตามีนต่อพาเรียทัลเซลล์
 การ์ตูนญี่ปุ่นเรื่องเอชทู วาดโดย อาดาจิ มิซึรุ
 ฮัมเมอร์ เอชทู (Hummer H2) รถยนต์รุ่น เอชทูผลิตโดยบริษัทฮัมเมอร์
# เฮเทอร์ โนวา
เฮเทอร์ โนวา (Heather Nova) คือ นักร้องและนักแต่งเพลง เดิมชื่อ เฮเทอร์ ฟริทธ์ (Heather Frith) เกิดเมื่อวันที่ 6 กรกฎาคม ค.ศ. 1967 ที่ประเทศเบอร์มิวดา ความผูกพันกับทะเลได้มีอิทธิพลกับแนวเพลงของเธอมาก เนื่องจากในวัยเด็กเธอใช้ชีวิตบนเรือขนาด 40 ฟุต ที่พ่อของเธอสร้างขึ้นมา เฮเทอร์สำเร็จการศึกษาจาก Rhode Island School of Design ในปี ค.ศ. 1989

 ผลงาน 
 The First Recording (1997, re-release of her first EP from 1990)
 Glow Stars (1993)
 Blow (live, 1993)
 Oyster (1994)
 Live at the Milky Way (live, 1995)
 Siren (1998)
 Wonderlust (live, 2000)
 South (2001)
 Storm (2003)
 Redbird  (2005)

 หนังสือ 
 the sorrowjoy (ISBN 0954211502)

 แหล่งข้อมูลอื่น 
 Online Community
 Official website 
 Website  for the sorrowjoy
 Biography , available from allmusic.com; the same biography  is also available from the VH1 website,
# ฮาร์ต
ฮาร์ต (Heart) คือวงฮาร์ดร็อกที่นำโดยผู้หญิง ที่ประสบความสำเร็จมากที่สุดวงหนึ่งจากซีแอทเทิล ก่อตั้งในปี ค.ศ. 1974 โดยสองพี่น้อง  แอน วิลสัน (ร้องนำ) และ แนนซี่ วิลสัน (กีต้าร์)  แนวดนตรีของวงฮาร์ตได้รับอิทธิพลจาก วงเลด เซพพลิน (Led Zeppelin) มาก คือการประสมกันของโฟลก์ร็อกและเพาเวอร์บาลลาดอย่างลงตัว ความสำเร็จของวงฮาร์ตรวมไปถึง 9 เพลงฮิตติด 10 อับดับแรกของ ยูเอส ชาร์ต (U.S. chart) และยอดจำหน่ายกว่า 20 ล้านอัลบั้มทั่วโลก

 สมาชิก 
 แอนน์ วิลสัน - นักร้องนำ, ฟลุ๊ต, กีตาร์, กีตาร์เบส, ออโต้ฮาร์พ, คีย์บอร์ด
 แนนซี่ วิลสัน  - กีตาร์, แมนโดลิน, คีย์บอร์ด, ฮาร์โมนิกา, นักร้อง
 โรเจอร์ วิลสัน - กีตาร์, แมนโดลิน
 ฮาเวิร์ด ลีซ - กีตาร์, คีย์บอร์ด, ซินธิไซเซอร์
 สตีฟ ฟอสเซ็น - กีตาร์เบส
 ไมเคิล เดอโรเซียร์ - กลอง
 มาร์ก แอนดีส - กีตาร์เบส
 เด็นนี คาร์มัสซี - กลอง
 เฟอร์นันโด ซอนเดอร์ - กีตาร์เบส
 เด็นนี่ ฟงเฮย์เซอร์ - กลอง

 ผลงาน 
 Dreamboat Annie (1976)
 Little Queen (1977)
 Magazine (1978)
 Dog & Butterfly (1978)
 Bebe Le Strange (1980)
 Greatest Hits/Live (1981) (compilation & live)
 Private Audition (1982)
 Passionworks (1983)
 Heart (1985)
 Bad Animals (1987)
 Brigade (1990)
 Rock the House (1991) (live)
 Desire Walks On (1993)
 The Road Home (1995) (live)
 Alive in Seattle (2003) (live)
 Jupiter's Darling (2004)

 อันดับสูงสุดในยูเอส ชาร์ต 
 ท๊อป 10 อัลบั้ม 
 Dreamboat Annie [#7, August 1976]
 Little Queen [#9, June 1977]
 Bebe Le Strange [#5, March 1980]
 Greatest Hits/Live [#13, December 1980/January 1981]
 Heart [#1, August 1985]
 Bad Animals [#2, July 1987]
 Brigade [#3, June 1990]

 ท๊อป 10 ซิงเกิล 
 "Magic Man" [#9, September 1976]
 "Tell It Like It Is" [#8, December 1980]
 "What about Love?" [#10, July 1985]
 "Never" [#4, October 1985]
 "These Dreams" [#1, February 1986 (1 week)]
 "Nothin' at All" [#10, May 1986]
 "Alone" [#1, June 1987 (3 weeks)]
 "Who Will You Run To" [#7, September 1987]
 "All I Wanna Do Is Make Love to You" [#2, May 1990]
# CS
CS Cs หรือ cs สามารถหมายถึง
 วิทยาการคอมพิวเตอร์ (computer science) เป็นการศึกษาเกี่ยวกับการคำนวณ และการประมวลผลสารสนเทศ
 ซีเซียม (Caesium, Cs) ธาตุเคมีเลขอะตอม 55
 ซีเอส ล็อกซอินโฟ (CS Loxinfo) บริษัทให้บริการอินเทอร์เน็ตในประเทศไทย
 ประเทศคอสตาริกา (Costa Rica)
 เคาน์เตอร์-สไตรก์ วิดีโอเกมเกี่ยวกับการต่อสู้ของกลุ่มต่อต้านผู้ก่อการร้าย
 ไซเบอร์เซ็กส์ (cybersex)
 แก๊สซีเอส หรือ Chlorobenzylidenemalonitrile ซึ่งเป็นส่วนผสมหนึ่งในแก๊สน้ำตา

นอกจากนี้ ยังเป็นชื่อของ
 รุ่นของซอฟต์แวร์อะโดบี โฟโตชอป (Photoshop CS ย่อจาก Creative Suite)
# ภาษาอุซเบก
ภาษาอุซเบก (/) เป็นภาษากลุ่มเตอร์กิกที่พูดโดยชาวอุซเบกในประเทศอุซเบกิสถานและพื้นที่อื่น ๆ ในเอเชียกลาง ภาษาที่ใกล้เคียงที่สุดในเชิงคำและไวยากรณ์คือภาษาอุยกูร์ ส่วนภาษาเปอร์เซียและภาษารัสเซียได้มีอิทธิพลสำคัญต่อภาษาอุซเบก

ภาษาอุซเบกเป็นภาษาราชการของประเทศอุซเบกิสถาน และมีคนพูดเป็นภาษาแม่ประมาณ 18.5 ล้านคน ภาษาอุซเบกก่อน พ.ศ. 2535 เขียนด้วยอักษรซีริลลิก แต่ในปัจจุบันมีการใช้อักษรละตินเขียนในประเทศอุซเบกิสถาน ส่วนชาวจีนที่พูดภาษาอุซเบกใช้อักษรอาหรับเขียน

อิทธิพลของศาสนาอิสลามรวมถึงภาษาอาหรับแสดงชัดเจนในภาษาอุซเบก รวมถึงอิทธิพลของภาษารัสเซียในช่วงที่ประเทศอุซเบกิสถานอยู่ภายใต้การยึดครองของจักรวรรดิรัสเซียและสหภาพโซเวียต คำภาษาอาหรับส่วนใหญ่ผ่านเข้ามายังภาษาอุซเบกผ่านทางภาษาเปอร์เซีย

ภาษาอุซเบกแบ่งเป็นภาษาย่อย ๆ จำนวนมาก ซึ่งมีความแตกต่างอย่างมากระหว่างภูมิภาค อย่างไรก็ดี มีภาษาย่อยที่เข้าใจกันทั่วไป ซึ่งใช้ในสื่อมวลชนและในสิ่งตีพิมพ์ส่วนใหญ่ นักภาษาศาสตร์บางคนถือว่าภาษาที่พูดในประเทศอัฟกานิสถานตอนเหนือโดยชาวอุซเบกพื้นเมือง เป็นภาษาย่อยของภาษาอุซเบก

ในเดือนกุมภาพันธ์ พ.ศ. 2564 รัฐบาลอุซเบกิสถานได้ประกาศว่าอุซเบกิสถานวางแผนที่จะเปลี่ยนระบบการเขียนภาษาอุซเบกจากอักษรซีริลลิกเป็นอักษรละตินโดยสมบูรณ์ภายในวันที่ 1 มกราคม พ.ศ. 2566Uzbekistan Aims For Full Transition To Latin-Based Alphabet By 2023, February 12, 2021 12:54 GMT, RadioFreeEurope กำหนดเวลาที่คล้ายกันได้รับการขยายหลายครั้ง
# อาวุธ
อาวุธ (weapon) หมายถึงอุปกรณ์และเครื่องมือที่สร้างขึ้นเพื่อวัตถุประสงค์ก่อความเสียหายต่อสิ่งใดสิ่งหนึ่ง อาวุธสามารถใช้ในหลากหลายกิจกรรม ตั้งแต่การก่ออาชญากรรม, การล่าสัตว์, การบังคับใช้กฎหมาย, การป้องกันตนเอง, และการสงคราม อาวุธทั้งสิ้นทั้งปวงทางการทหารเรียกว่า  ยุทธภัณฑ์ (armament) บ้างจึงเรียกรวมว่า อาวุธยุทธภัณฑ์ ใช้ในการรบและการสนับสนุนการรบ แต่ไม่ใช้ในการช่วยรบ

อาวุธแบ่งเป็นสองประเภท: 
 อาวุธจริง: มีดดาบ, ขวาน, ธนู, ปืน, ยุทโธปกรณ์ ฯลฯ
 สิ่งเทียมอาวุธ: ก้อนหิน, ท่อนไม้, เก้าอี้ ฯลฯ
# ข้อความคาดการณ์จำนวนเฉพาะคู่แฝด
ข้อความคาดการณ์จำนวนเฉพาะคู่  เป็นปัญหาที่โด่งดังในทฤษฎีจำนวนในเรื่องจำนวนเฉพาะ ซึ่งกล่าวว่า "มีจำนวนเฉพาะ  ซึ่ง  เป็นจำนวนเฉพาะด้วย อยู่ไม่จำกัด"

เรียกจำนวนเฉพาะสองตัวดังกล่าวว่า จำนวนเฉพาะคู่แฝด มีการวิจัยข้อความคาดการณ์นี้โดยนักทฤษฎีจำนวน และนักคณิตศาสตร์จำนวนมากก็คิดว่าข้อความคาดการณ์นี้เป็นจริง อาศัยจากหลักฐานทางจำนวนและความน่าจะเป็นการกระจายตัวของจำนวนเฉพาะ
จริงเมื่อpเป็นจำนวนเฉพาะ และ เนื่องจากจำนวนเฉพาะมีเป็นอนันต์ ดังนั้น ถูก
# ข้อความคาดการณ์ของก็อลท์บัค
ในคณิตศาสตร์ ข้อความคาดการณ์ของก็อลท์บัค  เป็นหนึ่งในปัญหาที่ยังแก้ไม่ได้ที่เก่าแก่ที่สุดในทฤษฎีจำนวนและในคณิตศาสตร์ ซึ่งกล่าวว่า
ทุกจำนวนคู่ที่มากกว่า  สามารถเขียนอยู่ในรูปผลบวกของจำนวนเฉพาะสองจำนวนได้ และจำนวนคี่ที่มากกว่า  เขียนในรูปการบวกกันของจำนวนเฉพาะที่เป็นจำนวนคี่สามจำนวนได้
ตัวอย่างเช่น

 

 

ฯลฯ
# 29 มีนาคม
วันที่ 29 มีนาคม เป็นวันที่ 88 ของปี (วันที่ 89 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 277 วันในปีนั้น

 เหตุการณ์ 
 พ.ศ. 2180 (ค.ศ. 1638) - ชาวสวีเดนตั้งถิ่นฐานโดยใช้ชื่อว่า "นิวสวีเดน" ใกล้กับอ่าวเดลาแวร์ นับเป็นอาณานิคมแห่งแรกของสวีเดนในอเมริกา
 พ.ศ. 2391 (ค.ศ. 1849) - สหราชอาณาจักรผนวกรัฐปัญจาบที่อยู่ระหว่างอินเดียกับปากีสถาน เข้าเป็นส่วนหนึ่งของอาณานิคม
 พ.ศ. 2516 (ค.ศ. 1973) - สงครามเวียดนาม : พลรบหน่วยสุดท้ายของสหรัฐอเมริกา เดินทางออกจากประเทศเวียดนามใต้
 พ.ศ. 2517 (ค.ศ. 1974) - ยานมาริเนอร์ 10 ขององค์การนาซา เป็นยานอวกาศลำแรกที่โคจรเข้าใกล้ดาวพุธ

 วันเกิด 
 พ.ศ. 2315 (ค.ศ. 1772) - สมเด็จพระบวรราชเจ้ามหาเสนานุรักษ์ (สวรรคต 16 กรกฎาคม พ.ศ. 2360)
 พ.ศ. 2332 (ค.ศ. 1790) - จอห์น ไทเลอร์ ประธานาธิบดีคนที่ 10 ของสหรัฐอเมริกา (ถึงแก่กรรม 18 มกราคม พ.ศ. 2404)
 พ.ศ. 2430 (ค.ศ. 1887) - พระยาพหลพลพยุหเสนา (พจน์ พหลโยธิน) นายกรัฐมนตรีคนที่ 2 ของไทย (ถึงแก่กรรม 14 กุมภาพันธ์ พ.ศ. 2490)
 พ.ศ. 2432 (ค.ศ. 1889) - วอร์เนอร์ แบ็กซ์เตอร์ นักแสดงชาวอเมริกัน (ถึงแก่กรรม 7 พฤษภาคม พ.ศ. 2494)
 พ.ศ. 2445 (ค.ศ. 1902) - วิลเลียม วอลตัน คีตกวีชาวอังกฤษ (ถึงแก่กรรม 8 มีนาคม พ.ศ. 2526)
 พ.ศ. 2461 (ค.ศ. 1918) - แซม วอลตัน นักธุรกิจและผู้ประกอบการชาวอเมริกัน (ถึงแก่กรรม 5 เมษายน พ.ศ. 2535)
 พ.ศ. 2486 (ค.ศ. 1943) - จอห์น เมเจอร์ อดีตนายกรัฐมนตรีของสหราชอาณาจักร
 พ.ศ. 2503 (ค.ศ. 1960) 
 แอนนาเบลลา ไซออร์รา นักแสดงหญิงชาวอเมริกัน
 ฮิโรมิ สึรุ นักพาย์ชาวญี่ปุ่น
 พ.ศ. 2507 (ค.ศ. 1964) - ชาติชาย ปุยเปีย จิตรกรชาวไทย
 พ.ศ. 2514 (ค.ศ. 1971) - ฮิเดโตชิ นิชิจิมะ นักแสดงชายชาวญี่ปุ่น
 พ.ศ. 2515 (ค.ศ. 1972) - รุย กอชตา นักฟุตบอลชาวโปรตุเกส
 พ.ศ. 2516 (ค.ศ. 1973) - มาร์ก โอเฟอร์มาร์ส นักฟุตบอลชาวดัตช์
 พ.ศ. 2523 (ค.ศ. 1980) - คิม แท-ฮี นักแสดงหญิงชาวเกาหลีใต้
 พ.ศ. 2525 (ค.ศ. 1982) 
 เจย์ อาลี นักแสดงชาวอังกฤษ
 ทาคิซาว่า ฮิเดอากิ นักร้อง นักแสดง ชาวญี่ปุ่น
 พ.ศ. 2526 (ค.ศ. 1983) - ดอนัลด์ เซอโรนี นักศิลปะการต่อสู้แบบผสมชาวอเมริกัน
 พ.ศ. 2530 (ค.ศ. 1987) - ดีมีทรี ปาแย็ต นักฟุตบอลอาชีพชาวฝรั่งเศส
 พ.ศ. 2533 (ค.ศ. 1990) - ตีมู ปุกกี นักฟุตบอลชาวฟินแลนด์
 พ.ศ. 2534 (ค.ศ. 1991) 
 มาร์เติน เดอ โรน นักฟุตบอลชาวดัตช์
 อึงโกโล ก็องเต นักฟุตบอลชาวฝรั่งเศส
 ไอรีน นักร้องชาวเกาหลีใต้
 พ.ศ. 2540 (ค.ศ. 1997) - เวลสัน ซิม นักว่ายน้ำอาชีพชาวมาเลเซีย

 วันถึงแก่กรรม 
 พ.ศ. 1601 (ค.ศ. 1058) - สมเด็จพระสันตะปาปาสตีเฟนที่ 9
 พ.ศ. 1911 (ค.ศ. 1368) - จักรพรรดิโกะ-มุระกะมิ
 พ.ศ. 2335 (ค.ศ. 1792) - พระเจ้ากุสตาฟที่ 3 แห่งสวีเดน
 พ.ศ. 2416 (ค.ศ. 1873) - พระองค์เจ้าอุณากรรณอนันตนรไชย (ประสูติ 22 กุมภาพันธ์ พ.ศ. 2400)
 พ.ศ. 2454 (ค.ศ. 1911) - โรเบิร์ต ฟัลคอน สกอตต์ นักสำรวจชาวอังกฤษ (เกิด 6 มิถุนายน พ.ศ. 2411)
พ.ศ. 2515 (ค.ศ. 1972) - พระยากัลยาณไมตรี (ฟรานซิส บี. แซร์) (เกิด 30 เมษายน พ.ศ. 2428)
 พ.ศ. 2525 (ค.ศ. 1982) - คาร์ล ออร์ฟ คีตกวีชาวเยอรมัน (เกิด 10 กรกฎาคม พ.ศ. 2438)
 พ.ศ. 2566 (ค.ศ. 2023) - วิทยา เจตะภัย (ถนอม สามโทน)

 แหล่งข้อมูลอื่น 
 BBC: On This Day
 NY Times: On This Day
 Today in History: March 29 

มีนาคม 29
หมวดหมู่:มีนาคม
# วิศวกรรมชีวเวช
วิศวกรรมชีวการแพทย์ หรือ วิศวกรรมชีวเวช  หรือ วิศวกรรมการแพทย์  เป็นสาขาวิชที่นำเอาความรู้ทางด้าน วิศวกรรมศาสตร์ และวิทยาศาสตร์การแพทย์ มาประยุกต์ใช้ร่วมกัน เพื่อออกแบบ สร้างหรือพัฒนาซอฟต์แวร์ อุปกรณ์ หรือเครื่องมือทางการแพทย์ที่ได้มาตรฐาน สามารถใช้งานได้จริง รวมถึงการศึกษาค้นคว้าเทคโนโลยีใหม่ ๆ ที่มีความซับซ้อน และต้องการขั้นตอนการผลิตที่มีมาตรฐาน และ ประสิทธิภาพสูง
 อ้างอิง
# สมชาย นีละไพจิตร
สมชาย นีละไพจิตร (13 พฤษภาคม พ.ศ. 2494 – เห็นครั้งสุดท้ายในวันที่ 12 มีนาคม พ.ศ. 2547) เป็นนักกฎหมายและนักเคลื่อนไหวด้านสิทธิมนุษยชนมุสลิมชาวไทยที่หายสาบสูญในวันที่ 12 มีนาคม พ.ศ. 2547 ในช่วงของรัฐบาลทักษิณ ชินวัตร โดยในวันนั้น มีพยานเห็นสมชายครั้งสุดท้ายที่ย่านรามคำแหงโดยมีชายสี่คนลากเขาเข้าไปในรถ และหลังจากนั้นไม่มีใครพบเห็นเขาอีกเลย 

เจ้าหน้าที่ห้าคนถูกบังคับให้สืบสวนคดีของสมชายและพ้นผิดไปใน พ.ศ. 2558 ปีต่อมาทางดีเอสไอปิดคดีนี้ หลังจากไม่มีผลจากการสืบสวนมา 12 ปี สาเหตุการเสียชีวิต (ที่เป็นไปได้) ของสมชาย นีละไพจิตร ยังไม่ได้รับคำอธิบาย และใน พ.ศ. 2559 ทางกรมสอบสวนคดีพิเศษ (ดีเอสไอ) ประกาศปิดการสืบสวนคดีนี้

ประวัติ
เขาเป็นทนายให้ความช่วยเหลือชาวบ้านในพื้นที่ โดยเฉพาะคดีที่ประชาชนถูกกล่าวหาว่าพัวพันกับการก่อการร้ายจนจำเลยพ้นจากข้อหาได้เกือบทุกคดี เช่น คดี โต๊ะกูเฮง หรือ กูมะนาเส กอตอนีลอ จากคดีเผาโรงเรียนเมื่อปี 2537 คดีหมอแว นายแพทย์ แวมาหะดี แวดาโอ๊ะ ซึ่งถูกกล่าวหาว่าพัวพันกับกลุ่มก่อการร้ายเจไอ และยังเข้าไปเป็นทนายให้กับผู้ต้องหาที่ตำรวจจับกุมได้ในภายหลังจากเหตุการณ์ลอบวางระเบิดโรงเรียนเมื่อ 4 มกราคม 2547จาก ทักษิณ สู่ ประยุทธ์ การสูญหายของ สมชาย นีละไพจิตร กับ ไฟใต้ ที่ยังไร้คำตอบ บีบีซีไทย สืบค้นเมื่อ 11 มีนาคม 2019

เขาสมรสกับ อังคณา นีละไพจิตร มีลูกสาวหนึ่งคนได้แก่ ดร.ประทับจิต นีละไพจิตร เป็นอดีตอาจารย์ สถาบันสิทธิมนุษยชนและสันติศึกษา มหาวิทยาลัยมหิดล

เบี้องหลัง
ในช่วงที่เขาหายตัว สมชายส่งตัวแทนผู้ต้องสงสัย 5 คนที่ก่อเหตุในค่ายทหารที่จังหวัดนราธิวาสในเดือนมกราคม พ.ศ. 2547 อุบัติเหตุในวันนั้นส่งผลใหเกิดความไม่สงบในสามจังหวัดชายแดนใต้ สมชายที่ทำงานในด้านวิชาชีพทางกฎหมายเป็นเวลา 30 ปี ได้เรียกร้องให้ทหารยกเลิกกฏอัยการศึกในบริเวณนี้ เมื่อเดือนมกราคม พ.ศ. 2547  กฎอัยการศึกยังคงมีผลในจังหวัดปัตตานี, ยะลา และนราธิวาส

ใน พ.ศ. 2549 ศาลอาญามีคำสั่งให้ พันตำรวจตรี เงิน ทองสุข (Pol.Maj. Ngern Thongsuk) จากกองปราบปรามให้จำคุก 3 ปี เนื่องจากมีส่วนร่วมในการหายตัวของสมชาย ในขณะที่ตำรวจชายทั้งหมดที่ตั้งข้อหาขโมยและใช้กำลังในทางมิชอบได้รับการปล่อยตัว หลังจากนั้น พันตำรวจตรี เงินหายตัวไป ครอบครัวของเขาพิสูจน์ว่าเขาเสียชีวิตในเหตุการณ์ดินถล่ม ทางศาลประกาศให้เขาเป็นบุคคลสูญหาย

สถานะคดี
การสืบสวนเกี่ยวกับชะตาของสมชายเริ่มขึ้นใน พ.ศ. 2547 ใน พ.ศ. 2552 ภรรยาของเขาได้เผยแพร่บัญชีที่ทำโดยเธอ, ที่ปรึกษากฎหมาย และองค์การนอกภาครัฐในนามของสมชาย ข้อมูลเมื่อมีนาคม 2560 เป็นช่วงครบรอบ 13 ปีที่หายตัวไป จึงคาดว่าเขาเสียชีวิตไปแล้ว  

ในช่วงปลาย พ.ศ. 2556 ทางกรมสอบสวนคดีพิเศษ (ดีเอสไอ) กล่าวว่าแฟ้มคดีหายไป แต่อ้างในภายหลังว่าได้พบแฟ้มแล้ว  สถานะของคดีและกระทรวงที่ดำเนินการก็ยังไม่ทราบที่แน่ชัด

ใน พ.ศ. 2559 กรมสอบสวนคดีพิเศษ (ดีเอสไอ) "ประกาศปิดคดี โดยกล่าวว่าไม่พบผู้กระทำผิด"

ดูเพิ่ม
 ความไม่สงบในชายแดนภาคใต้ของประเทศไทย
 ลำดับเหตุการณ์ที่เกี่ยวข้องกับความไม่สงบในชายแดนภาคใต้ของประเทศไทย
# โอลิมปิก (แก้ความกำกวม)
โอลิมปิก อาจหมายถึง

 กีฬาโอลิมปิก - การแข่งขันกีฬาจากผู้เข้าแข่งขันทั่วโลก จัดขึ้นทุก 4 ปี
 โอลิมปิกวิชาการ - การแข่งขันทางวิชาการระดับนานาชาติของนักเรียนระดับมัธยมศึกษา
 โอลิมปิกแอร์ไลน์ส (Olympic Airlines) สายการบินแห่งชาติกรีซ (เดิมชื่อ โอลิมปิกแอร์เวย์ส)
 อาร์เอ็มเอส โอลิมปิก (RMS Olympic) - เรือแฝดของอาร์เอ็มเอส ไททานิก (RMS Titanic)
 คาบสมุทรโอลิมปิก ในรัฐวอชิงตัน สหรัฐอเมริกา
 โอลิมปิก แดม - เหมืองแร่ทองแดง, ทอง, เงิน และยูเรเนียม ในรัฐเซาท์ออสเตรเลีย
# องค์การนอกภาครัฐ
องค์การนอกภาครัฐ  เป็นองค์การที่ไม่แสวงผลกำไร และดำเนินงานอยู่ภายนอกโครงสร้างการเมืองแบบสถาบัน โดยทั่วไปใช้เรียกกลุ่มรณรงค์ด้านสังคม วัฒนธรรม กฎหมาย และสิ่งแวดล้อมซึ่งไม่มีเป้าหมายหลักทางการค้า แต่เพื่ออุดมการณ์ในการปกป้องประชาชนไม่ให้ได้รับผลกระทบจากการพัฒนาซึ่งไร้การจัดการที่ดี องค์การนอกภาครัฐมักจะได้รับเงินสนับสนุนส่วนหนึ่งจากภาคเอกชน

 แหล่งข้อมูลอื่น 
 ThaiNGO.org - เว็บท่าองค์การนอกภาครัฐไทย
 NGOs, Peasants and the State: Transformation and Intervention in Rural Thailand, 1970-1990.
# อักษรละติน
อักษรละติน (Latin alphabet) หรือที่รู้จักกันในชื่อ อักษรโรมัน (Roman alphabet) เป็นระบบตัวเขียนแบบตัวอักษร ที่มีต้นแบบมาจากอักษรละตินดั้งเดิม ซึ่งหยิบยืมมาจากอักษรกรีกอีกทอดหนึ่ง เริ่มนำไปใช้ในนครรัฐคิวมี (Cumae) ยุคกรีกโบราณ ที่ตั้งอยู่ทางตอนใต้ของอิตาลี (มังนาไกรกิอา) และถูกนำไปปรับใช้โดยชาวอิทรัสคัน (Etruscans) รวมถึงชาวโรมัน หลังจากนั้นต่อมามีชุดอักษรละตินหลากหลายตัวที่มีความแตกต่างกันในเรื่องของกราฟ การเรียบเรียงเสียง และคุณสมบัติออกเสียงที่ต่างไปจากอักษรละตินดั้งเดิม

อักษรละตินเป็นแม่แบบให้กับสัทอักษรสากล (International Phonetic Alphabet) อันเป็นอักษร 26 ตัวซึ่งแพร่หลายมากที่สุด ประกอบไปด้วย ISO อักษรละตินพื้นฐาน (ISO basic Latin alphabet) ที่เป็นอักษรรูปแบบเดียวกับอักษรอังกฤษ (English alphabet)

ชุดตัวอักษรละตินเป็นแม่แบบให้กับตัวอักษรจำนวนมากที่สุดของระบบการเขียนทั้งหมด และยังเป็นระบบการเขียนที่ได้รับการยอมรับอย่างแพร่หลายมากที่สุด อักษรละตินเป็นระบบอักษรซึ่งเป็นมาตรฐานในการเขียนให้กับหลายภาษาในยุโรปตะวันตกและยุโรปกลาง ส่วนใหญ่ในภูมิภาคทะเลทรายซาฮาราทางแอฟริกาตอนใต้ อเมริกา และโอเชียเนีย รวมถึงภาษาต่าง ๆ ที่กระจายไปตามส่วนต่าง ๆ ของโลก

 ชื่อและที่มา 
อักษรชุดนี้เรียกกันว่าอักษรละตินหรืออักษรโรมัน มีแหล่งกำเนิดมาจากนครรัฐโรมโบราณ (แม้ว่าตัวพิมพ์ใหญ่บางตัวจะมีต้นแบบมาจากอักษรกรีกก็ตาม) การทับศัพท์ด้วยอักษรชุดนี้มักเรียกกันว่า "การถอดเป็นอักษรโรมัน" ("romanization") ในผังยูนิโคดใช้ชื่อว่า "Latin" เช่นเดียวกันกับหลักขององค์การระหว่างประเทศว่าด้วยการมาตรฐาน (ISO)

ระบบตัวเลขในอักษรชุดนี้ใช้ระบบเลขโรมันรวมๆ แล้วเรียกว่าตัวเลขโรมัน ตัวเลข 1, 2, 3 ... เป็นตัวเลขอักษรละติน/โรมันซึ่งมีที่มาจากระบบเลขแบบฮินดู–อารบิก

 ยูนิโคด
# กระบี่กระบอง
กระบี่กระบอง เป็นกีฬา การแสดงสาธิต และการต่อสู้ป้องกันตัวด้วยอาวุธโบราณของไทย โดยทำเลียนแบบอาวุธจริง เป็นไม้ โลหะ หนังสัตว์ ซึ่งประกอบด้วยอาวุธทั้งแบบสั้นและแบบยาว อาทิเช่น ดาบ หอก ง้าว  กระบี่ พลอง นอกจากนี้ยังมีอุปกรณ์สำหรับป้องกันตัว อันได้แก่ ดั้ง เขน โล่ ไม้ศอกสั้น

ทั้งนี้ กระบี่กระบองได้รับการขึ้นบัญชีมรดกภูมิปัญญาทางวัฒนธรรมของชาติ ประจำปี พ.ศ. 2554" ภูมิปัญญาศัตราวุธ : กระบี่กระบอง "

 ประวัติ 
thumb|ภาพจิตรกรรมฝาผนัง แสดงการทรงกระบี่กระบองของสมเด็จพระนเรศวรมหาราช (องค์ขวา) กับมังสามเกียด

ชาติไทยเป็นชนชาติที่มีสงครามการต่อสู้เพื่อป้องกันประเทศ รักษาความเป็นเอกราชของแผ่นดินยาวนานชนชาติหนึ่ง ชาวไทยในยุคแรก ๆ ที่เริ่มก่อตั้งแผ่นดินจนถึงยุครัตนโกสินทร์ได้อาศัยสติปัญญา ความกล้าหาญ และใช้อาวุธนานาชนิดที่มีอยู่ในท้องถิ่นและกองทัพเข้าสู้ป้องกันมาโดยตลอด เริ่มจากกรุงสุโขทัย กรุงศรีอยุธยา กรุงธนบุรี และ กรุงรัตนโกสินทร์ บรรดาทหารกล้าตลอดจนชาวบ้านต่างฝึกฝน เสาะหาเรียนวิชาฟันดาบและการต่อสู้ด้วยอาวุธนานาชนิด จึงเกิดมีการฝึกซ้อมอยู่เป็นประจำ จนถึงขั้นประลองฝีมือ

ในสมัยก่อนการประลองเป็นเรื่องจริงจังอาศัยหลักวิชาการต่อสู้เป็นหลักจึงมีคนนิยมเป็นอย่างมาก ยิ่งถ้าประลองกับชาวต่างชาติหรือชาวตะวันตกที่ใช้อาวุธของเขาเป็นหลักยิ่งทำให้เป็นที่สนใจมากขึ้น ในสมัยสมเด็จพระนารายณ์มหาราชก็ยังมีการประลองมวย และการต่อสู้ด้วยอาวุธหน้าพระที่นั่งเช่นกัน

thumb|การรำดาบสองมือ
thumb|250px|ค่ายกระบี่กระบอง

 อาวุธกระบี่กระบอง 
ประกอบด้วย:

 อาวุธ  คำอธิบาย กระบี่ ใช้ในการฟันและแทง ทำด้วยเหล็ก มีลักษณะแบนปลายแหลม ใช้ในการต่อสู้บนพื้นดิน ดาบ ใช้ในการฟันและแทง ทำด้วยเหล็ก มีรูปแบนและปลายโค้งมนหรือแหลม มีน้ำหนักมากกว่า กระบี่ ใช้ในการต่อสู้บนพื้นดิน ง้าว ใช้สำหรับการฟันและการแทง ง้าวตัวดาบทำมาจากเหล็ก มีรูปแบนปลายโค้งเหมือนดาบแต่สั้นกว่าดาบ ส่วนด้ามจับทำจากไม้ที่มีขนาดยาว มักใช้สำหรับต่อสู้บนหลังช้าง พลอง หรือที่เรียกว่า "ไม้สี่ศอก" เป็นอาวุธยาวใช้สำหรับตี ดั้ง ใช้ในการป้องกัน ทำจากหนังสัตว์ เป็นรูปสี่เหลี่ยมผืนผ้า มีลักษณะโค้งเหมือนกับชั้นเส้นใยลำต้นของต้นกล้วย ยาวประมาณ 100 เซนติเมตร กว้างประมาณ 20 เซนติเมตร เขน ใช้ในการป้องกัน ทำมาจากหนังสัตว์ โลหะ หรือ หวาย มีลักษณะกลม โค้งนูนขึ้นตรงกลางเหมือนกระทะคว่ำ เส้นผ่านศูนย์กลางประมาณ 40 เซนติเมตร โล่ ใช้ในการป้องกัน และสามารถใช้จู่โจมโดยใช้ขอบของโล่ ทำมาจากหนังสัตว์ หรือ หวาย มีลักษณะเป็นสี่เหลี่ยมผืนผ้าขนาดใหญ่ ยาวประมาณ 65 เซนติเมตร กว้างประมาณ 25 เซนติเมตร

 ในวัฒนธรรมร่วมสมัย 
ในมังงะ ภารกิจล้างพันธุ์นรก มีตัวละครจากประเทศไทย เป็นผู้ใช้วิชากระบี่กระบอง และในตอนที่ 124 ได้มีการให้ชื่อตอนดังกล่าวว่า KRABI-KRABONGYū Sasuga. Terra Formars. Volume 13. Chapter 124 KRABI-KRABONG: Sword and Stick. Viz Media. ISBN 978-1421585215
# เวลาออมแสง
เวลาออมแสง (อังกฤษ : daylight saving time, อักษรย่อ : DST) หรือ เวลาฤดูร้อน (อังกฤษ : summer time) เป็นข้อตกลงในการปรับนาฬิกาไปข้างหน้า เพื่อให้มีแสงอาทิตย์ในช่วงเวลาบ่ายมากขึ้นและมีแสงอาทิตย์ในช่วงเวลาเช้าน้อยลง โดยปกติแล้วการปรับจะปรับไปข้างหน้าหนึ่งชั่วโมงก่อนเข้าฤดูใบไม้ผลิ และปรับกลับหลังในฤดูใบไม้ร่วง เวลาออมแสงในยุคสมัยใหม่ถูกเสนอขึ้นครั้งแรกโดย William Willett นักก่อสร้างชาวอังกฤษ หลายประเทศได้เริ่มใช้การปรับเวลาลักษณะนี้นับตั้งแต่นั้นเป็นต้นมา โดยมีรายละเอียดแตกต่างไปตามสถานที่และมีการเปลี่ยนแปลงเป็นครั้งคราว

การเลื่อนนาฬิกาตามหลักเวลาออมแสงนี้ก่อให้เกิดความท้าทายในหลายด้าน เช่น อาจทำให้การรักษาเวลายุ่งยากขึ้น และกระทบการนัดหมาย การเดินทาง การบัญชี การลงบันทึก อุปกรณ์การแพทย์ รวมไปถึงเครื่องจักรอุตสาหกรรม ระบบที่ใช้คอมพิวเตอร์ปฏิบัติการส่วนมากสามารถปรับนาฬิกาของตัวได้อัตโนมัติ แต่การปรับนี้ก็อาจทำได้จำกัดและมีความผิดพลาด โดยเฉพาะเมื่อกฎของเวลาออมแสงเปลี่ยน

ระบบเวลาออมแสงมีจุดมุ่งหมายเพื่อให้มีช่วงแสงสว่างที่ "เหมาะสม" ตามความต้องการของท้องถิ่น โดยปรับนาฬิกาให้เข้ากับการขึ้นลงของดวงอาทิตย์ ซึ่งเปลี่ยนไปตามฤดูกาลตามความเอียงของแกนโลก

ในสหรัฐฯ ตั้งแต่ปี ค.ศ. 2005 ได้เริ่มทำการปรับเวลาออมแสงแตกต่างจากประเทศอื่นโดยเริ่มต้น 3 อาทิตย์ก่อนเวลาออมแสงปกติ และสิ้นสุด 1 อาทิตย์หลังเวลาออมแสงปกติ การปรับเปลี่ยนดังกล่าวได้รับการรับรองโดยประธานาธิบดี จอร์จ ดับเบิลยู. บุช ในวันที่ 8 สิงหาคม ค.ศ. 2005

ในประเทศเพื่อนบ้านในเอเชียตะวันออกเฉียงใต้ที่เคยมี DST ได้แก่ มาเลเซีย และฟิลิปปินส์

 ศัพทวิทยา 
ในภาษาอังกฤษ Daylight Saving Time บางครั้งอาจเขียนเชื่อมกันด้วยเครื่องหมายยัติภังค์ (-) เป็น Daylight-Saving Time
'saving' ในที่นี้เป็นคำคุณศัพท์ เหมือนกับในคำว่า labor saving device (เครื่องทุ่นแรง, เครื่องประหยัดแรง)
ส่วนการใช้คำอื่น ๆ เช่น daylight savings time, daylight savings, และ daylight time ก็พบเห็นได้ทั่วไป
โดย 'savings' ในที่นี้เป็นการเปรียบเหมือนใน savings account (บัญชีออมทรัพย์)Daylight saving time and its variants:
 
 
 
 
ในข้อเสนอต้นฉบับของ Willett นั้น ใช้ศัพท์ว่า daylight saving แต่ใน ค.ศ. 1911 คำว่า summer time ก็ได้มาแทนที่คำว่า daylight saving time ในร่างกฎหมายในสหราชอาณาจักร

ชื่อเขตเวลานั้นมักจะเปลี่ยนไปเมื่อใช้เวลาออมแสง
ภาษาอังกฤษแบบอเมริกันแทนที่คำว่า standard (มาตรฐาน) ด้วย daylight (ออมแสง):
เช่น Pacific Standard Time (PST) กลายเป็น Pacific Daylight Time (PDT)
ภาษาอังกฤษแบบบริเตนใช้ summer (ฤดูร้อน): เช่น Greenwich Mean Time (GMT) กลายเป็น British Summer Time (BST)
ตัวย่อนั้นไม่ได้เปลี่ยนตามเสมอ เช่น ชาวออสเตรเลียจำนวนมาก (แม้ไม่ทั้งหมด) เรียก Eastern Standard Time (EST) กลายเป็น Eastern Summer Time (ซึ่งย่อว่า EST เช่นกัน)
# กรุงเทพ (แก้ความกำกวม)
กรุงเทพ อาจหมายถึง
 กรุงเทพมหานคร
 กรุงเทพมหานคร – ชื่อเมืองหลวงแห่งอาณาจักรรัตนโกสินทร์ และเป็นเมืองหลวงของประเทศไทยปัจจุบัน เรียกโดยย่อว่า "กรุงเทพฯ" รหัสพยัญชนะว่า "กท" และอักษรย่ออย่างไม่เป็นทางการว่า "กทม."
 กรุงเทพมหานคร – องค์กรปกครองส่วนท้องถิ่นในกรุงเทพมหานคร อักษรย่อว่า "กทม."
 กรุงเทพมหานคร บวรทวารวดีศรีอยุธยา (เมืองหลวงอาณาจักรอยุธยา) –  เช่น "เสด็จเที่ยวประพาสอยู่ดังนั้นประมาณสิบห้าเวร จึ่งเสด็จกลับยังกรุงเทพมหานคร" (มาจากชื่อเต็มว่า "กรุงเทพมหานคร บวรทวารวดีศรีอยุธยา มหาดิลกภพ นพรัตนราชธานีบุรีรมย อุดมราชนิเวศนมหาสถาน")
 กรุงเทพมหานคร – ชื่อเพลงเกี่ยวกับเมืองหลวง ร้องโดยอัสนี-วสันต์ โชติกุล ในอัลบั้มฟักทอง
 นครหลวงกรุงเทพธนบุรี – เขตการปกครองในอดีตของประเทศไทย อยู่ในพื้นที่กรุงเทพมหานครปัจจุบัน
 มณฑลกรุงเทพ – เขตการปกครองของสยามในอดีต
 อ่าวกรุงเทพ – ส่วนเหนือสุดของอ่าวไทย
 ธนาคารกรุงเทพ – ธนาคารพาณิชย์ของไทย
 สถานีกรุงเทพ (หัวลำโพง) – สถานีรถไฟของไทย
 มหาวิทยาลัยกรุงเทพ – มหาวิทยาลัยเอกชนของไทย
# วงกลมแนบในและวงกลมแนบนอกของรูปสามเหลี่ยม
ในเรขาคณิต วงกลมแนบใน (incircle หรือ inscribed circle) ของรูปสามเหลี่ยม คือ วงกลมที่ใหญ่ที่สุดที่อยู่ภายในรูปสามเหลี่ยม มันจะสัมผัสกับด้านทั้ง 3 ด้าน จุดศูนย์กลางของวงกลมแนบใน เรียกว่า ศูนย์กลางวงกลมแนบใน (incenter) วงกลมแนบนอก (excircle หรือ escribed circle) ของรูปสามเหลี่ยม คือ วงกลมที่อยู่ติดด้านนอกของรูปสามเหลี่ยม สัมผัสกับด้าน 1 ด้านและส่วนขยายที่ยื่นออกมาทั้ง 2 ด้าน สามเหลี่ยมทุกรูปจะมีวงกลมแนบนอกอยู่ 3 วง และสัมผัสกับด้านของรูปสามเหลี่ยม

จุดศูนย์กลางของวงกลมแนบใน สามารถหาได้จากจุดตัดของเส้นแบ่งครึ่งมุมภายในทั้ง 3 เส้น จุดศูนย์กลางของวงกลมแนบนอกหาได้จากจุดตัดของเส้นแบ่งครึ่งมุมภายใน 1 เส้น และเส้นแบ่งครึ่งมุมภายนอกอีก 2 เส้น จากรูปนี้ จะเรียกจุดศูนย์กลางของวงกลมแนบในและจุดศูนย์กลางของวงกลมแนบนอกทั้ง 3 ว่าระบบออร์โทเซนตริก

รัศมีของวงกลมแนบในและวงกลมแนบนอกนั้น มีความเกี่ยวข้องกับพื้นที่ของรูปสามเหลี่ยมอย่างใกล้ชิด ถ้า S คือพื้นที่ของรูปสามเหลี่ยม ที่มีด้าน a, b และ c แล้วรัศมีของวงกลมแนบใน หรือ รัศมีใน (inradius) จะเท่ากับ 2S/(a+b+c) รัศมีของวงกลมแนบนอกที่ด้าน a จะเท่ากับ 2S/(-a+b+c) รัศมีของวงกลมแนบนอกที่ด้าน b จะเท่ากับ 2S/(a-b+c) และรัศมีของวงกลมแนบนอกที่ด้าน c จะเท่ากับ 2S/(a+b-c) จากสูตรเหล่านี้ เราจะเห็นว่าวงกลมแนบนอกจะใหญ่กว่าวงกลมแนบในเสมอ และวงกลมแนบนอกที่ใหญ่ที่สุดจะอยู่บนด้านที่ยาวที่สุด